Fa poc en un fil que parlava dels 33 em vaig quedar glaçat quan algú va dir que no coneixia a ningú de les CUP que li donés més importància a la independència que al socialisme, això és cert? M'ho podeu respondre els CUPeros que rondeu per aqui? I si fora així: la independència ha d'estar supeditada a la ideologia social? Sincerament crec que per a voler un país just primer hem d'esdevenir un país lliure, per tant la llibertat del país ha d'estar per sobre de la ideologia de cadascú, primer el país, cadascú amb les seves idees, cadascú al seu lloc i Catalunya al cor de tots... No creieu? 
La independència seria una conseqüència del socialisme. 
Més aviat sí, perquè demanar la independència sense rerafons social no té sentit... s'ha de pensar més en el poble que en les empreses. 
Segons tu, doncs, les nacions independents tals com Alemanya o el Marroc, no tenen raó d´existir. Potser haurien de renunciar a les seves independències, i després defensar la independència i el socialisme a l´ensems, no?, car les independències de per si no serveixen de res. Doncs vaja, i després demanem seleccions nacionals catalanes, com si això tingués algun rerafons social.... 
Segons ell, no ho sé. Però segons mi: cap estat no té sentit. Crec que és prou evident mirant la història que els estats no hanaportat res de bo a les nacions ni a les persones (excepte potser, a una minoria de nacions opressores). Això no vol dir, evidentment, que els pobles s'hagin de sotmetre a un altre poble, com sembles voler fer entendre. 
Un Estat pot, per exemple, reviscolar un idioma mort o a punt de morir. Els serveis socials, per exemple, també són administrats pels Estats-socials. Etc. 
L'experiència històrica és que típicament els estats maten els idiomes. Quins exemples tens del contrari, que no siguin israel? L'administració dels serveis socials pot anar força deslligada de la maquinària autoritària de l'estat. Els impostos es poden ajuntar per ciutats, i rarament cal anar més lluny d'aquí. 
Et puc posar a munió d´exemples, a banda d´Israel, d´Estats que promouen, defensen i escampen els seus idiomes entre la població: Espanya, França, Itàlia, Alemanya, Holanda, Aràbia Saudí...; en vols més? Ja m´imagin jo Sort, Gerd o Santa Susanna oferint serveis socials entre els seus habitants, entre els impostos que recaptessin tot solets.... 
Aquests estats que dius no han reviscolat cap llengua morta. 
Si Alemanya hagués quedat ocupada per França (Napoleó), ara l´alemany seria una llengua minoritzada pel francès. Si Holanda no s´hagués independitzat d´espanya, ara serien una Comunitat Autònoma "històrica" i l´holandès estaria com el català...; només cal veure com està l´idioma holandès en el petit territori nacional holandès ocupat per frança. Si una llengua no té un estat que la defensi, s´acaba morint. Si l´espanyol gaudeix de tan bona salut, així com el francès, és perquè tenen estats que les protegeixen. El francès a la Louisiana, per exemple, és gairebé mort, perquè l´estat (USA) hi promou l´anglès.